**Приложение № 15.1**

**П Р О Т О К О Л**

**от обществено обсъждане на проектобюджета на Община Разград за 2020 г.**

Днес, 20.01.2020 г., от 17,00 ч. в кафе „Зайо Байо“ в изпълнение на чл.84, ал.6 от Закона за публични финанси и чл.21 от Наредба № 15 за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на общинския бюджет, се проведе обществено обсъждане на проектобюджета на Община Разград за 2020 г.

Присъстваха 85 човека – общински съветници, заместник-кметовете на Община Разград, кметове на кметства, служители на Общинска администрация, второстепенни разпоредители с бюджет, медии и граждани.

Господин Денчо Бояджиев – Кмет на Община Разград откри обсъждането и запозна присъстващите с основните параметри на проекта за бюджет за 2020 г., заложените приоритети и по-важните текущи ремонти и капиталови разходи.

След презентацията на проектобюджет 2020, г-н Бояджиев даде думата на присъстващите за изказвания, предложения и въпроси.

* **Г-жа Йорданка Станева, гражданка:**
* Предвидени ли са средства за прилагане на метода“Монтесори“ в детските градини?
* **Г-жа Елка Неделчева, общински съветник**:
* Изрази несъгласие за финансирането на метода „Монтесори“ с общински средства..
* **Г-н Мирослав Добрев, гражданин** – Предложи:
* да се осигурят допълнителни средства за участие на общината в изграждането на военен мемориал;
* да се изгради канализация на ул.“Кресна“.
* **Г-н Божинел Христов, гражданин**:
* Предложи да се предвидят средства в размер на 15 х.лв. за основен ремонт на ул.“Струма“ в с.Мортагоново.
* **Г-жа Мариела Томова, родител на дете в ДГ“Здравец“, с.Гецово:**
* Благодари за адекватната реакция на ръководството на общината при решаването на проблема с отоплението на детската градина за тази година и предложи в следващата година да се реши окончателно този проблем.
* **Г-н Калоян Монев, общински съветник**:.
* Направи предложение за подобряване ефективността от събиране на наложени глоби за неправилно паркиране и замърсяване на площите за обществено ползване, както и за премахване на изоставени от години автомобили по улиците и паркингите на гр.Разград;
* Подкрепя идеята за осигуряване на допълнителни средства за участие на общината в изграждането на военен мемориал;
* Постави на вниманието на общинското ръководство въпросът за ефективното решаване на проблема с безстопанствените кучета – чрез чипиране и кастриране.
* **Г-жа Ирена Райчева, гражданка:**
* Предложи да се изградят поне 2-3 площадки за разходка на домашни любимци;
* Хората изхвърлят домашните си любимци и така се увеличава броя на бездомните кучета – да се осигурят необходимите средства за чипиране и кастриране.
* Да продължи съвместна работа с частните клиники за кастриране на бездомни кучета, с цел да се намали популацията им.
* **Г-н Цеко Цеков, гражданин:**
* Одобри възстановяването на някои добри традиции в сферата на културата и дългогодишните връзки с гр.Орел, Русия;
* Постави въпрос за ползването на сградата на жандармерията.
* **Арх.Пенев, гражданин:**
* Заинтересува се къде се предвижда изграждане на нови зони за бизнес;
* Попита има ли нов ОУП на Разград, тъй като старият е от 1992 г. и къде може да се види. Даде пример за гр.Търговище – ОУП на града може да се види по интернет.
* **Г-н Йордан Бонев, гражданин, представител на работещите на бул.“Бели Лом“, зад „Металик“:**
* Предвижда ли се ремонт на тази улица?
* **Г-жа Десислава Йорданова, гражданка:**
* Постави въпроса за поддържането на детските площадки и предложи да се смени амортизираната им настилка. На площадките има видеонаблюдение, но няма наложени глоби за повреждането им от гражданите.
* **Г-н Иво Хаджииванов, гражданин:**
* Предложи градските автобусчета №5 да минават до магазин“Кауфланд“ с цел улеснение на живущите в ж.к.“Орел“.
* **Г-н Тодор Тодоров, гражданин**:
* Предложи Община Разград да закупи макет на стария Разград, който в последствие да бъде изложен в Регионалния исторически музей.
* **Г-н Д.Пейчев, гражданин:**
* Предложи да се изградят „Легнали полицаи“ на пресечките на бул.“Априлско въстание“ и ул.“Цар Симеон“, бул.“Априлско въстание“ и ул.“Бузлуджа“, ул.“Дунав“ и ул.“Паркова“, ул.“Паркова и ул.“Св.Климент“, ул.“Бузлуджа“ и ул.“Странджа“..
* **Г-н Христо Георгиев, гражданин, член на „Зелено движение“:**
* Изрази мнение за неглижиране на велосипедистите и пешеходците и приоретизиране на автомобилния транспорт. Предложи да се разработи концепция за придвижване с велосипед, пеша и с друг градски транспорт, за която помощ може да окажат и членовете на „Зелено движение“

Кметът и заместник-кметовете на Община Разград отговориха на поставените въпроси и посочиха, че за част от предложенията и за решаването на накои от проблемите е заложен финансов ресурс в проектобюджета за 2020 г.

Поради изчерпване на въпросите г.н Д.Бояджиев, кмет на Община Разград, благодари на присъстващите и закри обсъждането на проекта за бюджет за 2020 г. в 19,30 ч.

**22.01.2020 г. Протоколчик:**

**/Полина Иванова/**